Ir-Regolament tal-Kummissjoni (KE) Numru 835/2004
tat-28 ta' April 2004
li jadatta r-Regolament (KE) Nru 2076/2002 u d-Deċiżjonijiet 2002/928/KE, 2004/129/KE, 2004/247/KE u 2004/248 rigward il-kontinwazzjoni ta' l-użu ta' ċerti sustanzi attivi mhux inklużi fl-L-Anness I mad-Direttiva 91/414/KEE, minħabba l-adeżjoni tar-Repubblika Ċeka, l-Estonja, Ċipru, il-Latvja, il-Litwanja, l-Ungerija, Malta, il-Polonja, l-Islovenja u l-Islovakkja
(Test b'rilevanza għaż-ŻEE)
IL-KUMMISSJONI TAL-KOMUNITAJIET EWROPEJ
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat it-Trattat ta' Adeżjoni tar-Repubblika Ċeka, l-Estonja, Ċipru, il-Latvja, il-Litwanja, l-Ungerija, Malta, il-Polonja, l-Islovenja u l-Islovakkja, u b'mod partikolari l-Artikolu 2 [1] tiegħu,
Wara li kkunsidrat l-Att ta' Adeżjoni tar-Repubblika Ċeka, l-Estonja, Ċipru, il-Latvja, il-Litwanja, l-Ungerija, Malta, il-Polonja, l-Islovenja u l-Islovakkja, u b'mod partikolari l-Artikolu 57 tiegħu,
Billi:
(1) Ir-Regolament tal-Kummissjoni (KE) Nru 2076/2002(1) u d-Deċiżjonijiet tal-Kummissjoni 2002/928/KE [2], 2004/129/KE [3], 2004/247/KE [4] u 2004/248/KE [5] fihom disposizzjonijiet biex ma jkunux inklużi ċerti sustanzi attivi fl-Anness I mad-Direttiva 91/414/KEE u biex l-Istati Membri jirtiraw kull awtorizzazzjoni għall-prodotti ta' protezzjoni ta' pjanti li jkun fihom dawk is-sustanzi attivi. Dawk l-atti jipprovdu għal derogi li jippermettu l-kontinwazzjoni ta' l-użu ta' xi ftit minn dawk is-sustanzi għal perjodu ta' żmien limitat sakemm ikunu qed jiġu żviluppati alternattivi.
(2) Huwa meħtieġ li jkun adattat ir-Regolament u dawk id-Deċiżjonijiet minħabba l-adeżjoni tar-Repubblika Ċeka, l-Estonja, Ċipru, il-Latvja, il-Litwanja, l-Ungerija, Malta, il-Polonja, l-Islovenja u l-Islovakkja (hawn iżjed 'il quddiem issir referenza għalihom bħala l-Istati Membri l-ġodda), ladarba derogi tali huma rekwiżiti għall-Istati Membri l-ġodda.
(3) Ir-Regolament (KE) Nru 2076/2002 u d-Deċiżjonijiet 2002/928/KE, 2004/129/KE, 2004/247 u 2004/248/KE għandhom għalhekk ikunu emendati f'dan is-sens,
ADOTTAT DAN IR-REGOLAMENT:
Artikolu 1
L-Anness II mar-Regolament (KE) Nru 2076/2002 huwa emendat skond l-Anness ma' dan ir-Regolament.
Artikolu 2
Id-Deċiżjoni 2002/928/KE hija emendata kif ġej:
1. Fl-Artikolu 2 jiżdied il-punt c) li ġej:
"(c) f'konnessjoni ma' l-użijiet elenkati fil-kolonna C ta' l-Anness, Stat Membru speċifikat fil-kolonna B jista' jżomm fis-seħħ awtorizzazzjonijiet għal prodotti ta' protezzjoni ta' pjanti li fihom benomyl sat-30 ta' Ġunju 2007 bil-kondizzjoni li huwa:
(i) jiżgura li prodotti ta' protezzjoni ta' pjanti tali li jibqgħu fis-suq ikunu ttikkettjati biex jinġiebu jaqblu mal-kondizzjonijiet ta' użu ristrett;
(ii) jimponi l-miżuri ta' mitigazzjoni ta' riskju xierqa kollha biex jitnaqqas kull riskju possibbli biex tkun żgurata l-protezzjoni tas-saħħa umana u ta' l-annimali u l-ambjent; u
(iii) jiżgura li prodotti alternattivi jew metodi għal użijiet tali jkunu mfittxija serjament, b'mod partikolari, permezz ta' pjanijiet ta' azzjoni.
L-Istati Membri kkonċernati għandhom jgħarrfu lill-Kummissjoni fil-31 ta' Diċembru 2004 l-aktar tard dwar l-applikazzjoni ta' dan il-paragrafu u b'mod partikolari dwar l-azzjonijiet meħuda skond il-punti (i), (ii) u (iii) u jipprovdu fuq bażi ta' kull sena estimi ta' ammonti ta' benomyl użat skond dan il-punt."
2) L-Artikolu 3 huwa mibdul b' dan li ġej:
"Artikolu 3
Kull perjodu ta' moratorju mogħti minn Stati Membri skond id-disposizzjonijiet ta' l-Artikolu 4(6) tad-Direttiva 91/414/KEE, għandu kemm jista' jkun ikun qasir u:
(a) għall-użijiet li għalihom l-awtorizzazzjoni għandha tkun irtirata f'perjodu ta' sitt xhur mill-adozzjoni tad-Deċiżjoni preżenti jiskadu mhux iktar tard minn 18-il xahar mill-adozzjoni tad-Deċiżjoni preżenti;
(b) għall-użijiet li għalihom l-awtorizzazzjoni għandha tkun irtirata sat-30 ta' Ġunju 2007, għandhom jiskadu mhux iktar tard mill-31 ta' Diċembru 2007."
3. Jinżdied l-Anness li ġej:
"ANNESS
Kolonna A | Kolonna B | Kolonna C |
Sustanza attiva | Stat Membru | Użu |
Benomyl | l-Islovakkja | Għads, tabakk, pitravi taz-zokkor, segala |
"Artikolu 3
Fl-Anness II mad-Deċiżjoni 2004/129/KE f'tarf l-annotazzjoni għal methidathion jiżdiedu l-versi li ġejjin:
Ċipru | ċitru u żebbuġ, applikazzjoni fix-xitwa ta' siġar tal-frott li jwaqqgħu l-weraq |
L-Islovakkja | Tuffieħa, berquqa, għenba, lanġasa, ħawħa, għanbaqra, ornamentali |
Artikolu 4
Fl-Anness mad-Deċiżjoni 2004/247/KE għandu jiżdied dan il-vers:
Il-Polonja | Sfraġ, rabarbru, frott (tuffieħa, lanġasa, berquqa, ħawħa, għanbaqra, ċirasa, ġewża, passolina, gooseberry, ċawsli(?), għenba, frawla) |
Artikolu 5
Fl-Anness mad-Deċiżjoni 2004/248/KE jiżdiedu l-versi li ġejjin:
L-Ungerija | Il-qamħ-ir-rum |
Il-Polonja | Il-qamħ-ir-rum |
Artikolu 6
Dan ir-Regolament għandu jidħol fis-seħħ suġġett għal u fid-data tad-dħul fis-seħħ tat-Trattat ta' Adeżjoni tar-Repubblika Ċeka, l-Estonja, Ċipru, il-Latvja, il-Litwanja, l-Ungerija, Malta, il-Polonja, l-Islovenja u l-Islovakkja.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, 28 April 2004.